কলকাতায় বাড়ল তাপমাত্রা, শৈত্যপ্রবাহ অব্যাহত দিল্লিতে

কলকাতা: এ বছর মকর সংক্রান্তির (Makar Sangkranti) দিনে জাঁকিয়ে ঠান্ডা পড়ল না। কলকাতার (Kolkata) আজ সর্বনিম্ন আজ তাপমাত্রা ১৫.৪ ডিগ্রি। দিনের সর্বোচ্চ তাপমাত্রা থাকবে ২৪.১ ডিগ্রি। দক্ষিণবঙ্গে সর্বনিম্ন তাপমাত্রা আগামী চার-পাঁচ দিন একই রকম থাকবে। একের পর এক পশ্চিমী ঝঞ্ঝায় বাধা পাচ্ছে উত্তুরে হাওয়া। অবাধ উত্তুরে হাওয়া না আসতে পারায় জাঁকিয়ে শীতের সম্ভাবনা কম। তবে শীতের আমেজ থাকবে। সপ্তাহের শেষে শীতের আমেজ একটু বাড়তে পারে।

প্রায় সব জেলাতেই সকালে হালকা থেকে মাঝারি কুয়াশা থাকছে। কুয়াশার সম্ভাবনা বেশি  বাঁকুড়া, পশ্চিম বর্ধমান, বীরভূম ও মুর্শিদাবাদ জেলাতে। কলকাতা সহ বাকি জেলাতেও সকালের দিকে হালকা কুয়াশার সম্ভাবনা। আপাতত দক্ষিণবঙ্গে (South Bengal) বৃষ্টির সম্ভাবনাও নেই।

আরও পড়ুন: বাড়ছে ইন্ডিয়া-র ফাটল! কেজরিওয়ালকে ফের তোপ রাহুলের

উত্তরবঙ্গে (North Bengal) ঘন কুয়াশার সতর্কবার্তা রয়েছে। ঘন কুয়াশায় দৃশ্যমানতা নামবে ৫০ মিটারের কাছাকাছি। দার্জিলিং, জলপাইগুড়ি, কোচবিহার ও উত্তর দিনাজপুরে জেলাতে ঘন কুয়াশার দাপট। বেশিরভাগ জেলাতেই দৃশ্যমানতা ২০০ মিটারের নীচে থাকবে।

রাজ্যে জাঁকিয়ে শীত না পড়লেও দিল্লি-এনসিআর (Delhi-NCR) এলাকায় শৈত্যপ্রবাহ অব্যাহত। বুধবার সকালেও রাজধানী ও সংলগ্ন অঞ্চল ঘন কুয়াশায় ঢেকে ছিল। বুধবার ভোর ৫.৩০টায় নয়াদিল্লির তাপমাত্রা ছিল ৭ ডিগ্রি সেলসিয়াস। কিছু কিছু জায়গায় কুয়াশা এতটাই ঘন ছিল যে দৃশ্যমানতা শূন্য হয়ে দাঁড়ায়। এর ফলে বিঘ্নিত হয় বিমান এবং রেল পরিষেবা। সকাল ৬টায় ইন্দিরা গান্ধী আন্তর্জাতিক বিমানবন্দরে দৃশ্যমানতা ছিল ১০০ মিটার। বিমানবন্দর কর্তৃপক্ষ জানিয়েছে, যেসব বিমানে ক্যাট-৩ প্রযুক্তি নেই সেগুলি চলাচল করতে পারছে না।

দেখুন অন্য খবর: