বাংলায় দুর্যোগের আবহে দিল্লিতে ভারী বৃষ্টি, জারি কমলা সতর্কতা

ওয়েবডেস্ক- প্রবল দুর্যোগের (Natural Disaster) কবলে বাংলা (West Bengal) । দুর্যোগের আবহেই এবার দিল্লি (Delhi)  সহ এনসিআর (NCR)-এ ভারী বৃষ্টির (Heavy Rain)  সতর্কবার্তা দিল মৌসম ভবন (IMD)। দিল্লি, নয়ডা, গাজিয়াবাদে কমলা সতর্কতা (Orange Alert), গুরুগ্রাম, ফরিদাবাদে হলুদ সতর্কতা (Yellow Alert)  জারি করা হয়েছে। বজ্রবিদ্যুৎ সহ বৃষ্টির সঙ্গে দিনভর ৩০ থেকে ৪০ কিলোমিটার বেগে বইবে ঝোড়ো হাওয়া।

দিল্লি এবং এনসিআর জুড়ে রাতভর ভারী বৃষ্টিপাতের পর, সোমবার বিকেলে আবারও বৃষ্টিপাত হয়েছে। গত কয়েকদিন ধরে গরম ও অস্বস্তিকর আবহাওয়ার পরে বৃষ্টি নামে রাজধানীতে। সেপ্টেম্বর থেকে শুরু করে অক্টোবরের প্রথম দিক পর্যন্ত এক অস্বস্তিকর আবহাওয়া ছিল দিল্লিতে। সোমবার ভোরে দিল্লি এবং সংলগ্ন শহরগুলির কিছু অংশে ভারী বৃষ্টিপাত হয়। আইএমডি রাজধানীর সমস্ত জেলায় সতর্কতা জারি করেছে। আইএমডির তথ্য অনুসারে, সফদরজং-এ সকাল ৮:৩০ পর্যন্ত ১০.৩ মিমি বৃষ্টিপাত হয়েছে, যেখানে লোধি রোডে ১৩.২ মিমি, পালামে ৪.৬ মিমি, রিজে ৮.২ মিমি এবং আয়ানগরে ৫.৪ মিমি বৃষ্টিপাত হয়েছে। দিল্লিতে সর্বনিম্ন তাপমাত্রা ২০.৬ ডিগ্রি সেলসিয়াস রেকর্ড করা হয়েছে, যা মরশুমের গড় তাপমাত্রার দুই ডিগ্রি কম। রবিবার সর্বোচ্চ তাপমাত্রা ছিল ৩৪.১ ডিগ্রি সেলসিয়াস।

আইএমডি অনুসারে, সোমবার থেকে উত্তর-পশ্চিম ভারতের বেশিরভাগ অংশে পশ্চিমী ঝঞ্ঝার প্রভাবে ৭ অক্টোবর পর্যন্ত দিল্লি-এনসিআরে ভারী বৃষ্টিপাতের সম্ভাবনা রয়েছে। আইএমডি অনুসারে, উত্তর-পশ্চিম ভারতে ভারী বৃষ্টিপাত, বজ্রপাত এবং তীব্র ঝোড়ো হাওয়া বইবে। জম্মু ও কাশ্মীর-লাদাখ, পশ্চিম রাজস্থান, হিমাচল প্রদেশ, পাঞ্জাব, উত্তরাখণ্ড, হরিয়ানা, চণ্ডীগড়, পশ্চিম উত্তর প্রদেশ এবং পূর্ব রাজস্থানের মতো রাজ্য এবং অঞ্চলগুলি এর প্রভাবে ক্ষতিগ্রস্ত হতে পারে।

আরও পড়ুন- স্ত্রীকে কেন নোটিস দেওয়া হয়নি? সোসোনম ওয়াংচুককে আটকের ঘটনায় ‘সুপ্রিম’ প্রশ্নের মুখে কেন্দ্র

এছাড়াও, হিমাচল প্রদেশ, জম্মু ও কাশ্মীর, পাঞ্জাব, হরিয়ানা, চণ্ডীগড়, পশ্চিম উত্তর প্রদেশ, উত্তরাখণ্ড এবং রাজস্থানে বিচ্ছিন্নভাবে শিলাবৃষ্টির পূর্বাভাস দেওয়া হয়েছে। ৮ অক্টোবর থেকে আগামী দুই দিনে উত্তর-পশ্চিম ভারতে সর্বনিম্ন তাপমাত্রা ৪-৫ ডিগ্রি সেলসিয়াস কমে যাওয়ার সম্ভাবনা রয়েছে।

দেখুন আরও খবর-